Hovedrollen som trolljegeren spilles av komikeren Otto Jespersen, kollegaen Finn av Hans Morten Hansen og ungdommene av Glenn Erland Tosterud, Tomas Alf Larsen og Johanna Mørck. Filmen har også korte scener med humoristene Knut Nærum og Robert Stoltenberg. Trollfigurer og andre visuelle effekter i filmen er laget av VFX-studioene Gimpville og Storm Studios i Oslo, samt Superrune som stod for Raglefantsekvensen. Filmen hadde norsk premiere 29. oktober 2010.